รัฐบาลไทย-ข่าวทำเนียบรัฐบาล-“ชัยวุฒิ” ขอคน DES ทั่วประเทศช่วยชี้แจง PDPA มุ่งคุ้มครองสิทธิปชช.
วันศุกร์ที่ 24 มิถุนายน 2565
“ชัยวุฒิ” ขอคน DES ทั่วประเทศช่วยชี้แจง PDPA มุ่งคุ้มครองสิทธิปชช.
“ชัยวุฒิ” ขอคน DES ทั่วประเทศช่วยชี้แจง PDPA มุ่งคุ้มครองสิทธิปชช.
“ชัยวุฒิ”รมว.ดีอีเอสชูกฎหมายคุ้มครองข้อมูลฯเครื่องมือสําคัญการแข่งขันของประเทศในเศรษฐกิจยุคใหม่ขอให้คนกระทรวงดิจิทัลฯทั่วประเทศช่วยชี้แจงPDPAมุ่งคุ้มครองสิทธิข้อมูลส่วนบุคคลของประชาชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวในการเปิดงานอบรม“PDPAข้อกฎหมายและแนวปฏิบัติสําหรับกระทรวงดิจิทัลเพื่อเศรษฐกิจและสังคม”ซึ่งจัดขึ้นวันนี้(24มิ.ย.65)ว่าความสามารถด้านการแข่งขันของประเทศในเศรษฐกิจยุคใหม่ หนึ่งในปัจจัยสําคัญคือความสามารถในการบริหารจัดการข้อมูลในประเทศรวมทั้งการบริหารจัดการข้อมูลระหว่างประเทศดังนั้นการสร้างสภาพแวดล้อมที่เสริมสร้างให้เกิดความไว้วางใจในการแลกเปลี่ยนข้อมูลและยกระดับมาตรฐานการใช้ข้อมูลส่วนบุคคลให้ทัดเทียมระดับสากลจําเป็นต้องมีการบังคับใช้กฎหมายคุ้มครองข้อมูลส่วนบุคคล
ทั้งนี้กฎหมายคุ้มครองข้อมูลส่วนบุคคล(PDPA)ที่เริ่มการบังคับใช้เมื่อวันที่1มิ.ย. 65ไม่มีวัตถุประสงค์เพื่อขัดขวางหรือเป็นอุปสรรคต่อการใช้ข้อมูลส่วนบุคคลขององค์กรแต่จะช่วยยกระดับขีดความสามารถในการแข่งขันของประเทศไทยให้มีความเข้มแข็งแข่งได้กับนานาชาติ
“ขอให้คนกระทรวงดิจิทัลฯทั่วประเทศช่วยกันสร้างความเข้าใจชี้แจงกับประชาชนว่าPDPAมุ่งคุ้มครองสิทธิในข้อมูลส่วนบุคคลของคนไทยทุกคนทั้งเบอร์โทรศัพท์ที่อยู่ประวัติรสนิยมทางเพศเป็นต้นโดยประชาชนยังใช้ชีวิตเหมือนปกติถ่ายรูปโพสต์รูปติดคนอื่นได้ไม่ต้องกังวลตราบใดที่ไม่ไปสร้างความเสียหายหรือเอารูปคนอื่นไปหาผลประโยชน์”นายชัยวุฒิกล่าว
นายชัยวุฒิกล่าวว่ากระทรวงดิจิทัลฯเป็นกลไกสําคัญในการสร้างความรู้ความเข้าใจและขับเคลื่อนเรื่องการคุ้มครองสิทธิข้อมูลส่วนบุคคลของประชาชนโดยเฉพาะกฎหมายฉบับนี้มีทั้งโทษทางแพ่งโทษทางอาญาและโทษทางปกครองมุ่งลงโทษอาชญากรและคนร้ายซึ่งคิดว่าเป็นเรื่องที่สําคัญที่ทางผู้เข้าร่วมอบรมต้องรู้ให้ครบถ้วนถูกต้อง
โดยการดําเนินการเรื่องPDPAเป็นไปอย่างมีประสิทธิภาพมีการจัดทํากฎหมายลําดับรองที่สําคัญแล้วเสร็จ4ฉบับเพื่อลดภาระสําหรับเอสเอ็มอีสร้างความชัดเจนในแนวทางปฎิบัติตามกฎหมายตลอดจนมีประกาศเรื่องโทษทางปกครองที่คํานึงถึงเจตนาและให้มีการไกล่เกลี่ยตักเตือนเป็นต้นและคณะกรรมการคุ้มครองข้อมูลส่วนบุคคลอยู่ระหว่างการจัดทํากฎหมายลําดับรองอีก 4ฉบับที่คาดว่าจะแล้วเสร็จในเดือนมิ.ย.นี้
นางสาวอัจฉรินทร์พัฒนพันธ์ชัยปลัดกระทรวงดิจิทัลฯกล่าวว่ายังมีความเข้าใจผิดในบางกลุ่มว่าภายหลังจากที่กฎหมายคุ้มครองข้อมูลส่วนบุคคลมีผลบังคับใช้แล้วจะก่อให้เกิดอุปสรรคแก่องค์กรในการใช้ข้อมูลส่วนบุคคลตลอดจนสร้างปัญหาในการใช้ชีวิตประจําวันของประชาชนทั่วไปโดยในข้อเท็จจริงแล้วPDPAมุ่งคุ้มครองสิทธิในข้อมูลส่วนบุคคลของประชาชนสร้างประโยชน์กับคนไทยทุกคนเป็นเครื่องมือสําคัญในการสร้างความเชื่อมั่นให้กับประชาชนว่าข้อมูลส่วนบุคคลจะถูกนําไปใช้อย่างเป็นธรรมโปร่งใสและได้รับการดูแลมิให้มีการนําข้อมูลไปใช้งานในทางที่ผิด
นอกจากนี้PDPAยังเป็นกฎหมายที่มุ่งยกระดับมาตรฐานการคุ้มครองข้อมูลส่วนบุคคลของไทยให้ทัดเทียมนานาประเทศการบังคับใช้กฎหมายฉบับนี้ในประเทศไทยจึงเป็นแนวทางที่ถูกต้องอันจะช่วยส่งเสริมให้ภาคธุรกิจไทยและหน่วยงานต่างๆมีมาตรฐานการใช้ข้อมูลเป็นที่ยอมรับในระดับสากลเปิดประตูสู่โอกาสใหม่ๆบนเวทีโลกได้อย่างเข้มแข็งยิ่งขึ้น
“กฎหมายนี้มิได้ประสงค์จะขัดขวางการใช้งานข้อมูลส่วนบุคคลแต่กลับส่งเสริมให้สามารถแลกเปลี่ยนข้อมูลอย่างเป็นระบบ PDPAกําหนดให้มีมาตรฐานการคุ้มครองข้อมูลส่วนบุคคลเพื่อให้องค์กรสามารถใช้ข้อมูลในทางที่ไม่ก่อให้เกิดการละเมิดสิทธิในข้อมูลส่วนบุคคลของเจ้าของข้อมูลมากจนเกินไปรวมถึงจะต้องรักษาความปลอดภัยในการใช้ข้อมูลอยู่เสมอ”นางสาวอัจฉรินทร์กล่าว
นายเวทางค์พ่วงทรัพย์รองปลัดกระทรวงดิจิทัลฯปฏิบัติหน้าที่เลขาธิการคณะกรรมการคุ้มครองข้อมูลส่วนบุคคลกล่าวว่าการจัดอบรมในครั้งนี้เป็นไปตามนโยบายของกระทรวงดิจิทัลฯที่ต้องการให้PDPAเกิดประโยชน์กับประชาชนในขณะเดียวกันมุ่งให้ผู้ที่เกี่ยวข้องมีภาระในการปฏิบัติตามกฎหมายน้อยที่สุดสะท้อนการเริ่มบังคับใช้ในช่วงแรกและการอบรมนี้เป็นส่วนหนึ่งของการสร้างความรู้ความเข้าใจที่ถูกต้องจัดโดยกระทรวงดิจิทัลฯและสํานักงานคณะกรรมการคุ้มครองข้อมูลส่วนบุคคล
โดยเมื่อวันที่20มิ.ย. 65มีกฎหมายลําดับรองภายใต้PDPA 4ฉบับประกาศในราชกิจจานุเบกษาแล้วประกอบด้วย1.ประกาศคณะกรรมการคุ้มครองข้อมูลส่วนบุคคลเรื่องการยกเว้นการบันทึกรายการของผู้ควบคุมข้อมูลส่วนบุคคลซึ่งเป็นกิจการขนาดเล็กพ.ศ. 2565
2.ประกาศคณะกรรมการคุ้มครองข้อมูลส่วนบุคคลเรื่องหลักเกณฑ์และวิธีการในการจัดทําและเก็บรักษาบันทึกรายการของกิจกรรมการประมวลผลข้อมูลส่วนบุคคลสําหรับผู้ประมวลผลข้อมูลส่วนบุคคลพ.ศ. 2565
3.ประกาศคณะกรรมการคุ้มครองข้อมูลส่วนบุคคลเรื่องมาตรการรักษาความมั่นคงปลอดภัยของผู้ควบคุมข้อมูลส่วนบุคคลพ.ศ. 2565และ 4.ประกาศคณะกรรมการคุ้มครองข้อมูลส่วนบุคคลเรื่องหลักเกณฑ์การพิจารณาออกคําสั่งลงโทษปรับทางปกครองของคณะกรรมการผู้เชี่ยวชาญพ.ศ. 2565
ทั้งนี้ผู้สนใจสามารถศึกษาข้อมูลเพิ่มเติมเกี่ยวกับพ.ร.บ.คุ้มครองข้อมูลส่วนบุคคล ได้ที่เพจเฟซบุ๊กPDPC Thailandหรือสอบถามเพิ่มเติมที่โทร. 1111
****************